পাক রাজধানী ইসলামাবাদে ভয়ংকর হানা ভারতের!

ওয়েব ডেস্ক: ভারতের ‘মিডনাইট স্ট্রাইক’-এর পর চরম আতঙ্কে ভুগছে পাকিস্তান। প্রতিশোধমূলক হামলার আশঙ্কায় নিজেদের আকাশপথ কার্যত বন্ধ করে দিল ইসলামাবাদ। একে একে লাহৌর (Lahore Airport), করাচি (Karachi Airport) এবং ইসলামাবাদ (Islamabad Airport) বিমানবন্দর সাময়িকভাবে বন্ধ রাখার সিদ্ধান্ত নিয়েছে পাকিস্তান। পাকিস্তানের বেসামরিক বিমান পরিবহন কর্তৃপক্ষ জানিয়েছে, করাচি বিমানবন্দর আজ সন্ধে ৬টা পর্যন্ত বন্ধ থাকবে, আর লাহৌর বিমানবন্দর বন্ধ থাকবে কাল সকাল ৬টা পর্যন্ত।

সূত্রের খবর, ভারতের তরফে অত্যন্ত পরিকল্পিতভাবে পাকিস্তানের এয়ার ডিফেন্স সিস্টেমে আঘাত হানা হয়েছে। ধ্বংস করা হয়েছে গুরুত্বপূর্ণ রেডার ইনস্টলেশন। পাক ভূখণ্ডে ঢুকে জইশ-ই-মহম্মদের ঘাঁটি গুঁড়িয়ে দিয়েছে ভারতীয় সেনা। এই স্ট্রাইক ছিল একেবারে ‘পিন পয়েন্ট অ্যাটাক’। ফলে পাকিস্তানের অভ্যন্তরেই তৈরি হয়েছে চরম অস্থিরতা ও নিরাপত্তাহীনতা।

আরও পড়ুন : স্বভাব বদলায় না! ভারতে ফের সাত জঙ্গি ঢোকানোর চেষ্টা পাকিস্তানের

এই পরিপ্রেক্ষিতেই ইসলামাবাদে মাইকে করে নাগরিকদের ঘরবন্দি থাকার নির্দেশ দেওয়া হচ্ছে। রাওয়ালপিন্ডিতে সন্ধে ৭টা থেকে ভোর ৫টা পর্যন্ত চলছে ব্ল্যাকআউট। নিয়ন্ত্রণরেখা ও আন্তর্জাতিক সীমান্ত লাগোয়া অঞ্চল যেমন শিয়ালকোট এবং ছাম্ব সেক্টরে সমস্ত গ্রাম ফাঁকা করে ফেলার নির্দেশ দিয়েছে পাক সেনা। সমস্ত সেনা চৌকি, পুলিশ স্টেশন এবং হাসপাতালগুলোকে সতর্কাবস্থায় রাখা হয়েছে। জরুরি পরিস্থিতি সামাল দিতে দেশের সব চিকিৎসক, নার্স ও প্যারা-মেডিকেল কর্মীদের ছুটি বাতিল করেছে পাকিস্তান সরকার।

এই প্রসঙ্গে ভারতের প্রতিরক্ষামন্ত্রী রাজনাথ সিং বলেন, “ভারত সবসময়ই দায়িত্বশীল দেশ হিসেবে সংযম দেখিয়ে এসেছে। কিন্তু সেই সংযমের সুযোগ যদি কেউ নিতে যায়, তবে প্রত্যাঘাত হবেই। গতকালের অভিযানের মাধ্যমে আমরা স্পষ্ট করে দিয়েছি, ভারত সবরকম পরিস্থিতির জন্য প্রস্তুত।” তিনি আরও বলেন, ২০১৪ সালে প্রধানমন্ত্রী নরেন্দ্র মোদির নেতৃত্বে সরকার গঠনের পর থেকেই দেশের প্রতিরক্ষা ব্যবস্থা মজবুত করার লক্ষ্যে বড়সড় পদক্ষেপ নেওয়া হয়েছে। আধুনিকীকরণ ও গুণমান বৃদ্ধির দিকে বিশেষ নজর দিয়েছে কেন্দ্র।

সামগ্রিক পরিস্থিতি দেখে স্পষ্ট, ভারতীয় ‘স্ট্র্যাটেজিক স্ট্রাইক’-এর জেরে পাকিস্তানে তৈরি হয়েছে এক চরম অস্বস্তির আবহ, যার ফলস্বরূপ দেশের গুরুত্বপূর্ণ পরিকাঠামো স্তব্ধ করে দিতে বাধ্য হচ্ছে ইসলামাবাদ।

দেখুন আরও খবর: